Here is a page extracted from Wikipedia that may contain CSS, HTML, and a lot of unformatted text.

Title: البير آريه
Content: البير آريه Albert Arie كان ناشط سياسى و كاتب مصرى من الطايفه اليهوديه المصريه.

حياته 
البير آريه اتولد فى وسط القاهرة, فى شارع الفلكى, فى يونيه سنة 1930 , بيعتبر اقدم مواطن مصرى يهودى عاش فى القاهره و رفض يسبها, ارتبط اسمه بالحركه الوطنيه المصريه عبر تاريخها الممتد, هو واحد من النشطاء اليساريين فى فترة الرئيس جمال عبد الناصر لما اتسجن سنة 1953 حوالى 11 سنه مع زمايله فى التيار اليسارى بالقاهره, كمان عارض الرئيس انور السادات, خاصة فى توقيت التقارب مع اسرائيل, كمان اسس جمعية اليهود ضد الصهيونيه.

جذور عيلته بترجع لاسبانيا, اتطردت العيله منها سنة 1492 و راحت بلجاريا بعدين تركيا, و جيه والده مصر فى اوائل القرن العشرين. عاش فى حى عابدين طوال عمره, و اتعلم فى مدرسة الليسيه, و كان والده بيشتغل تاجر ادوات رياضيه, كمان ربطت والده علاقة بالقيادات الوفدية زى الزعيم سعد زغلول, و اسماعيل صدقى, و اختار الوالد يتنازل عن الجنسيه التركيه و يحمل المصريه.

كان مصرى وطنى خالص, فضل محب لمصر, و مؤمن بقناعاته السياسية و كان يسارى و عضو فى حركة "حدتو".

بعد خروج آلبير آريه من السجن, ابتعد عن السياسه, و رفض يهاجر من مصر و كان اريب من اليهود المصريين اللى حافظو على مصريتهم و عروبتهم و ساهمو فى مناهضة الصهيونيه و رفضو الهجره زى شحاته هارون, و المحامى يوسف درويش, اشتغل بتصدير الخضروات لاوروبا.

البير آريه كان متزوج سنة 1966 من السيدة سهير شفيق.

الوفاه 
توفى فى القاهره يوم الخميس 15 ابريل سنة 2021 عن عمر 91 سنة

.

لينكات برانيه

مصادر 

مصريين